
הכנסת השבע עשרה






         נוסח לא מתוקן
מושב שני

פרוטוקול מס' 68

מישיבת הוועדה לענייני ביקורת המדינה

יום רביעי, ט' באדר התשס"ז (27 בפברואר 2007), שעה 11:00

ס ד ר    ה י ו ם

סיור הוועדה בהר הזיתים
נכחו:

חברי הוועדה:


זבולון אורלב – היו"ר

מוזמנים:

חיים מילר

- חבר הנהלה עיריית ירושלים

אלי שמואליאן

- סמנכ"ל החברה לפיתוח מזרח ירושלים

שמעון תורן

- סממ"ז ירושלים המשרד לביטחון פנים

חנניה שחור

- מנהל חברת קהילת ירושלים

יצחק ארמוזה

- מנכ"ל חברה קדישא ספרדית

שלמה שרעבי

- יו"ר הוועד הכללי לקהילת התימנים


אריה קינג

מנהלת הוועדה:


חנה פריידין

נרשם ע"י:


חבר המתרגמים בע"מ

סיור הוועדה בהר הזיתים
יצחק ארמוזה:


החלקה הזאת היא חלקה של הספרדים, גם מצד ימין וגם מצד שמאל והיא חלקה ישנה מאוד. לכל הדרך כאן היו עצי ארז. יחד עם החברה לפיתוח מזרח ירושלים בנינו לפני שמונה שנים כמאה קברים באזור הזה.   יותר מאוחר נעשה עוד פרויקט של השטח הזה, ולצורך כך הביאו פועל סיני  שעבד באבן. אנחנו לא היינו מרוצים משיטת העבודה. יותר מאוחר הכנו בכוחות עצמנו בסביבות אלף קברים ליד אור החיים. 

היו"ר זבולון אורלב:


איך אתה יודע שיש פה קבר?

יצחק ארמוזה:


לפי הסימנים שיש לנו. יש כאן מסגרת של בטון.

היו"ר זבולון אורלב:


מה תפקידך?

יצחק ארמוזה:


אני מנכ"ל חברת קדישא ספרדית בירושלים. יצחק ארמוזה. אנחנו נפגשנו הרבה.  בעבר  הרישום היה של קבלן מצבות שהיה רושם פלוני נקבר מימין או מראשותיו או לרגליו. ברגע שלא היה רישום,  היה לו פנקס קטן ובו הוא היה רושם את זה. ברגע שזה נהרס לא ידענו איך לאתר את המצבות. יש לנו תמונה של שמידל שכאן היה איזשהו מבנה בשנת 1948 אבל הפכו את המקום למגרש חנייה. הביאו טרקטורים לסלול את מגרש החניה. הגיע טרקטור לאור החיים והתהפך. הגיע טרקטור שני לחלץ אותו אבל גם הוא התהפך . מאז לא נגעו בזה שוב.


יש תמונות שמראות את כל המקום הזה עם קברים ויש תמונה שמראה שהמקום היה ,מגרש חניה ענק. אנחנו התחלנו לשקם בכוחות עצמנו, כולל אור החיים, בסביבות 1,500 קברים, פעולה שלקחה לנו יותר מארבע שנים. הכול כאן נעשה בידיים. אני מציע שנראה את אור החיים ואחר כך נחזור לכאן.

היו"ר זבולון אורלב:


הקבר של אור החיים נשמר?

יצחק ארמוזה:


נשמר כמו שהוא.

היו"ר זבולון אורלב:


גם כאן,  במקום בו אנחנו הולכים,היו קברים?

יצחק ארמוזה:


כן. כאן היו קברים. כאן היה  מגרש חנייה. עכשיו אני במשא ומתן עם שמידל יחד עם הרב הראשי כדי לבנות כאן שביל תלוי שאפשר ללכת עליו  בהילולה של אור החיים מאחר שבאים לכאן  אלפים אנשים ועומדים על הקברים. 

היו"ר זבולון אורלב:


כאן אין לך זיהוי. 

יצחק ארמוזה:


בחלק מהמצבות יש זיהוי. כל הערמות האלה היו מכוסות באבנים אבל  האבנים האלה נפלו. הוציאו אותם מכאן והעבירו אותם לשם עם ערמה של אדמה. 

היו"ר זבולון אורלב:


פשוט לקחו את המצבות שהיו פה באזור הזה?

יצחק ארמוזה:


הגיעו עם טרקטור  ועשו  מגרש חנייה. גילו אותן לאחרונה. 

היו"ר זבולון אורלב:


מה שצריכים לעשות עכשיו זה להחזיר כל מצבה למקומה?

יצחק ארמוזה:


לא. אין לנו את התיעוד ואת המקום המדויק שלהם. מה שאנחנו חושבים לעשות כאן זה לשקם קברים ולהקים קיר עם מצבות שיאמרו למי הקברים שייכים. אנחנו הגענו עד האזור ההוא ואם תראה פה זה אור החיים הקדוש עם אשתו והבת שלו. 


עמותת אלעד לקחה על עצמה בהתנדבות להביא קבלן לנקות את האבן עם לחץ מים ולחדש את האותיות. 

היו"ר זבולון אורלב:


איפה?

יצחק ארמוזה:


את כל האזורים האלה. זה אור החיים. 

היו"ר זבולון אורלב:


איך המצבה של אור החיים לא נפגעה? המצבות האלה לא נפגעו. 

יצחק ארמוזה:


כן. ואני מנסה כמה שאפשר לשמור עליהן. 

היו"ר זבולון אורלב:


זה של מי?

יצחק ארמוזה:


זה של מנחם מנדל. זה אור החיים, אשתו ובתו. אנחנו מנסים לשמור שלא ידליקו נרות באזור האבל זה קשה מאוד. לצורך הדלקת נרות, הכנו מתקנים מיוחדים. כאן קבורה אשתו.

היו"ר זבולון אורלב:


איזה שנה זה?

יצחק ארמוזה:


כאן קבור הרב אלבז. מישהו יכול לעשות חשבון? הוא השכינה. הוא המחבר של הספר חפץ. 217 שנה.

היו"ר זבולון אורלב:


גם זה לא נפגע? גם זה נשאר?

יצחק ארמוזה:


חידשתי מסביב, אבל המצבה כמו שהיא. 

היו"ר זבולון אורלב:


למה? בגלל שהערבים הבינו שיש פה קבר. 

יצחק ארמוזה:


הם לא הבינו. אני אומר לך שיש פה מעשייה. אומרים שהיה פה מגרש חנייה שבאו להרוס את המקום אבל כאשר הגיע הטרקטור הראשון הוא התהפך, וכאשר בא השני לחלץ אותו גם התהפך והנהג נהרג. מאז הם הפסיקו לבוא לכאן. 

קריאה:


לו אור החיים היה טמון באיזשהו מקום רחוק היה לו אוהל יפה ומכובד, היו טיסות לחוץ לארץ, היו משלמים עבור כרטיסי טיסה וכשהיו באים היה מקום מכובד  עם שירותים ושביל עם פרחים.  עוד מעט יהיו הצעות ויהיו סיכומים. 

יצחק ארמוזה:


את זה ביקשתי.

קריאה:


ראשית כל אין פה שמירה. אין משטרה. אדוני מוכן לשמוע מה אני רוצה במקרו? אני רוצה שהמקום הזה יהיה כמו הר הרצל, לא פחות ולא יותר. אני רוצה שתהיה שמירה. מנחם בגין זכרונו לברכה קבור כאן. לדעתי המקום  הזה צריך להיות כמו הר הרצל. 


צריך להיות סגור כאן כך שלא תהיה אפשרות לבוא מתי שרוצים. צריכה להיות פה עין אלקטרונית שתראה מי מחבל בקברים. צריכים להיות כאן שבילים. 

קריאה:


על החלקה הזאת יש חבלות.

קריאה:


ודאי שיש כאן חבלות. כל הזמן יש כאן חבלות. בלילות מוצאים כאן סמים, מוצאים כאן פחיות של בירה וכל מיני דברים נוספים. אנשים שילמו הון תועפות על החלקות האלו. רק בשבוע שעבר הייתי כאן וסיפרה לי גברת אחת, ממש בכתה, שאימא שלי אספה אגורה לאגורה, שילמה הון תועפות כדי להיקבר כאן, אבל בסופו של דבר מוצאים כאן בקבוקים ופחיות, שלא לדבר על דברים אחרים של כלבים וסוסים.


איזה  דבר הוא זה שכל אחד יכול להיכנס מתי שהוא רוצה? אין כאן שירותים, אין כאן שביל, אין לכאן ניקיון, אין כאן מים. לא בונים ברזיות מים  מאחר שהערבים מחבלים. הם לוקחים את המים או שהם שוברים את המצבות. אפשר לראות בתים שנבנו מהמצבות של הר הזיתים. 

יצחק ארמוזה:


זה משנת 1948  עד 1967. יותר מאוחר הייתה חבלה אבל היום זה פסק. 

קריאה:


יכולים לראות פה סוסים וכלבים. יש פה קדושי עליון שלו הם היו קבורים בכל מקום אחר, הם היו מקבלים את הכבוד המגיע להם. אנחנו לא ניתן בהר הזיתים את הכבוד? לנו שלא יהיה לנו כאן ביטחון? למה שאנחנו נפחד? הייתה צריכה להיערך קבורת אדמו"ר בית ישראל אבל המשטרה לא נתנה לבוא לכאן מאחר שלדבריה יש בעיות והתרעות. תאר לך, בית ישראל מגור, 100 אלף איש היו באים לכאן.

היו"ר זבולון אורלב:


איפה הבית ישראל?

קריאה:


יותר למעלה.  עכשיו כאשר מדליקים שמן, בלילות נכנסים וגונבים את הג'ריקן עם שמן. גונבים. אי אפשר להשאיר שום דבר. 

יצחק ארמוזה:


בכל זאת להילולה מגיעים אלפי של אנשים.

היו"ר זבולון אורלב:


מה הם עושים? הם עומדים על המצבות. 

יצחק ארמוזה:


בהתחלה לא היה שיטור והם היו עומדים. מאחר שראינו שזה המצב, הצענו לרב הראשי ולשמידל יושב ראש  חברה קדישא לבנות כאן  מרפסת תלויה עם עמודים בין הקברים, דומה למה שעשו בטבריה כאשר יש שביל שהולך עד הקיר. הוא הסכים לתת לי אישור לעשות זאת באופן זמני ביום ההילולה.  היה צריך להשקיע 50-80 אלף שקלים  רק ליום אחד ואחר כך לפרק את זה. היו גונבים את הברזלים. אנחנו צריכים למצוא  הסדר קבוע. כאן  אפשר לעשות רמפה עם עמודים.

היו"ר זבולון אורלב:


באים אלפים?

יצחק ארמוזה:


אלפים. אני אראה לך תמונות ואתה לא תאמין. אלפים.

קריאה:


ביום הרש"ש הקדוש היו אלפים.

יצחק ארמוזה:


ביום השנה שלו באים לכאן אלפים. בכלל כל השנה פוקדים ספרדים ואשכנזים ואנשים מכל העולם. 

קריאה:


לאור החיים  באים כל השנה. 

יצחק ארמוזה:


במשך כל השנה. מגיעות לכאן קבוצות.

קריאה:


.אתה יודע שהייתה לו חליפת מכתבים על הבעל שם טוב.

היו"ר זבולון אורלב:


ארמוזה, בית העלמין הסתיים פה?

יצחק ארמוזה:


לא. לא. הוא עד למטה. זה קיר תמך של יד אבשלום. זה קיר חדש. מה שיש פה עכשיו זאת תוספת. רצינו לבנות כאן טיילת, ממעין השילוח עד הכביש הזה. זאת  תוכנית נוספת. יש פה חשיפה של קברים שעכשיו חשפנו אותם. הייתה פה אדמת קודש ואנחנו הוצאנו  וקברנו אותם. 

היו"ר זבולון אורלב:


עד מתי, עד איפה?

יצחק ארמוזה:


כל ההר הזה מלא קברים. 

היו"ר זבולון אורלב:


כל ההר הזה  מלא? גם אלה חלקות שלכם?

יצחק ארמוזה:


כן. אלה חלקות שלנו.

היו"ר זבולון אורלב:


זה עדיין של הספרדים פה? עד איפה?

יצחק ארמוזה:


עד נחל השילוח.

היו"ר זבולון אורלב:


והחלקות האלה הם גם של הספרדים? 

יצחק ארמוזה:


הספרדים היו עיקר התושבים בירושלים. בזמנו היו באים אשכנזים להתחנן שנקבור אותם אצל הספרדים. 

היו"ר זבולון אורלב:


ועל המדרון פה?

יצחק ארמוזה:


לא. מהגדר הזאת קבורים נוצרים.  כאן קיימת הגדר שהייתה סגורה. אחר כך פתחו פתח רחב יותר ועכשיו פתחו פתח צר יותר. הם שוברים כל מה שפותחים, שוברים ושופכים את האשפה. גם פה וגם שם בצד שמאל. צריך לסגור את זה הרמטית ולהתקין מצלמות. 

קריאה:


אתה רואה את הבית הלבן? אחריו עומד בית יותר כהה, למעלה.  החלקה בין הבית הזה לבית העליון היא חלקת מרים. זה בית קברות ששייך להר הזיתים אבל הערבי שם השתלט. יש פסק דין של בית המשפט המחוזי, של בית משפט השלום ושל בית המשפט העליון שהם חייבים לפנות. יש לי את הפסק דין פה ואני יכול להראות לך.

היו"ר זבולון אורלב:


למה ראש העיר לא מתערב?

קריאה:


לא עושים שום דבר. 

היו"ר זבולון אורלב:


ראש העיר לא עושה?

קריאה:


לא עושים שום דבר. זאת לדעתי את הגדר שצריכים לעשות בה פתח כדי שיוכלו להיכנס. החצר שבין הבתים ההם, זה בית קברות בהר הזיתים.

יצחק ארמוזה:


אנחנו צריכים לבנות שם.

קריאה:


הערבי שם, נבלוסי, השתלט על השטח הזה.

יצחק ארמוזה:


אנחנו צריכים לעשות שם גדר יצוקה ובגדר היצוקה הזו לפתוח פתח.

קריאה:


גם זה שייך להר הזיתים. יש פסק דין של כל הערכאות שאומר שצריך להחזיר את זה להר הזיתים אבל לא מיישמים את פסק הדין.

קריאה:


יש פה כמה בעיות. קודם, בשכונות האלה לא מפנים את הזבל.  מאחר שלא מפנים את הזבל, כל הזבל נשפך אלינו למטה. אתה יכול לראות את כל הזבל ומה שדאתה רואה, זה אחרי ניקיון. יש לנו חברת ניקיון שעובדת ומנקה פה את השטח  אבל היא לא מספיקה.  עכשיו למטה מסתובבים חמורים וכלבים והמגרש הוא מגרש משחקים של הילדים.

היו"ר זבולון אורלב:


אני רוצה לראות את חלקות בהן הורסים מצבות.

קריאה:


יש פה את עדת התימנים.

היו"ר זבולון אורלב:


גם לכם יש חלקות כאלה?

קריאה:


לא. אנחנו רק עושים מצבה.  יש שומר ויש גדר שמקיפה את הכול.

קריאה:


מה ההבדל? למה אין שומר מצד שמאל ואין שומר מצד ימין?

קריאה:


יש גם מצד שמאל וגם מצד ימין. אני לא יודע למה אין לאחרים. אתה צריך לשאול את חברות הקדישא.

קריאה:


כל אחד לפי חברה קדישא? למי זה שייך?

קריאה:


לספרדים.

יצחק ארמוזה:


כאן אנחנו לא יכולים לגדר. תראה איזה גודל שטח יש לנו אבל  אנחנו לא יכולים לגדר אותו.

קריאה:


יש עוד נקודה אחת. אם אנחנו עומדים כאן, בקטע הזה, הכביש ליריחו. כך נקרא הכביש. כשהירדנים סללו את הכביש, הם חתכו את בית הקברות. נוצר מצב בו כל האדמה שאתה רואה כאן, זו אדמה שהעבירו משם לפה. האדמה שהם העבירו הייתה מלאה עצמות. הם חפרו בור באזור הזה, בור מאוד עמוק, הכניסו לתוכו את כל החומר שהוציאו וסתמו אותו. מהקטע הזה, בערך איפה שעומד עמוד החשמל, 150 מטר, שם הם לא נגעו ובית הקברות עדיין קיים. 

היו"ר זבולון אורלב:


במעלה הזיתים.

קריאה:


בראס אל עמוד. כוהנים לא יכולים לעבור פה. כאן לדעתי חייבים למצוא פתרון הלכתי עבור הכוהנים שעוברים בכביש הזה. מדובר בקטע של 150 מטר. יש כבר הצעה ואפשר לעשות את זה כך שגם המבקרים שהם כוהנים יוכלו לעבור. 

היו"ר זבולון אורלב:


אתם יודעים איפה היה?

קריאה:


יש מקומות שאתה יכול לקבוע איפה, אבל ברוב המקרים אתה כן יכול.  ברוב המקרים אלה עצמות שהעבירו מפה לפה. כאמור, לגבי חלק גדול אתה יכול לדעת. 

יצחק ארמוזה:


זה מקביל בדיוק לשכונה. אתה יכול לראות איך שהם עומדים וזורקים מהחלון את הזבל והורסים את המצבות. 

היו"ר זבולון אורלב:


ראיתי.

יצחק ארמוזה:


היו מקרים כאשר היינו צריכים ללכת למשטרה ולהגיש תלונה. היינו צריכים להביא שמאי ואכן כאשר השמאי מאשר, מתקנים.

צוות מבט:


חבר הכנסת אורלב, יושב ראש הוועדה לביקורת המדינה, אנחנו מסתובבים פה בין קברים. חבר הכנסת אורלב, יכול להיות שהר הזיתים שקבורים פה גם בגין, גם אור החיים וגדולים אחרים נמצא במצב כזה שאנחנו רואים פה מצבות זרוקות, מוזנחות, מנותצות, ואין פה שומר בכניסה?

היו"ר זבולון אורלב:


הסיור הזה מתקיים כיוון שקיבלנו פניות ועדויות על הרס רב, על וונדליזם, על כך שבית העלמין לא שמור. הנושא הזה לצערנו נסחב שנים רבות. עוד מעט אנחנו חוגגים 40 שנה לשחרור ירושלים ועדיין מדינת ישראל לא שיקמה את בית העלמין. כמו שאמרת, כאן קבורים גדולי האומה, גם הרבנים הגדולים, גם המנהיגים הגדולים, ואני מתבייש לעבור פה בשבילים ולראות את החורבן, לראות את ההרס, לראות או אוזלת היד.


אני מאוד מאוד מקווה שהתוכניות שאנחנו שומעים עליהן, שתעשה החברה לפיתוח מזרח ירושלים, אמנם יתממשו. אני מקווה גם שההבטחות לתקציבים גדולים ימומשו.

צוות מבט:


לאן הולכים מפה? הוועדה יכולה להשפיע איכשהו על הקצאת תקציבים? המצב הזה הוא לא מצב של שנה-שנתיים.

היו"ר זבולון אורלב:


הוועדה תפעל על פי סעיף 21 לחוק מבקר המדינה ותבקש ממבקר המדינה לקיים ביקורת, לקיים מעקב, והעבודות ייעשו תחת זכוכית מגדלת של הוועדה על מנת להבטיח שאחת ולתמיד היחס הזה לבית העלמין יפסק. לו בית עלמין יהודי באירופה היה נראה במצב הזה, העם היהודי כולו היה מזדעזע. כאן, מאה מטר מהכותל המערבי,  יש ממש חורבן והרס כפי שכולנו ראינו. כל הרשויות, גם העירייה, גם הממשלה וכל הזרועות צריכות לחבור ולתת מענה ופתרון. 

צוות מבט:


תודה רבה בשם צוות מבט. האם אתה רוצה לומר משפט באנגלית לטובת החדשות באנגלית?

היו"ר זבולון אורלב:


לא. אולי בסוף. 


חברים. אנחנו הולכים לחלקת התימנים.

שלמה שרעבי:


אני מנהל חברת קדישא של התימנים. יש שתי דרכי גישה. יש דרך גישה עם רכב שמגיע ממש עד החלקה, ויש דרך גישה כאן ליד המחסום לכיוון יריחו אבל צריך ללכת ברגל כ- 500 מטר.

היו"ר זבולון אורלב:


הייתי הולך ברצון ברגל אבל אין לנו זמן לכך.

שלמה שרעבי:


אם כן, אנחנו ניסע על דרך הגישה, דרך א-טור. זה החלק המערבי של הר הזיתים. אנחנו נמצאים בחלק המזרחי של הר הזיתים. אנחנו בחלקה המזרחית. 

יצחק ארמוזה:


הייתה תקופה ארוכה שהיו מתבצעות כאן פעולות ונדליזם. היום יש פחות ונדליזם אבל יש יותר לכלוך. ונדליזם כבר לא עושים כל כך הרבה היום.

קריאה:


למה? בחלקות שלנו יש ונדליזם.

יצחק ארמוזה:


זה היה.

קריאה:


בשבוע שעבר, מאז שהתחילו לחפור ואז נזרקו אבנים על המכוניות.

ויז'ן:


אני איתו ביחד. אנחנו מייצגים את כל הכוללים, כולל חב"ד וולין, גליציה. כל הכוללים הם ביחד.

היו"ר זבולון אורלב:


מה קורה בחלקות שלכם?

ויז'ן:


יש חלק שהוא פחות או יותר מסודר אבל יש חלק שהוא מאוד מוזנח. צריכים לטפל בזה ברצינות.

היו"ר זבולון אורלב:


אנחנו עכשיו נוסעים לחלקת התימנים. תביאו אותי לחלקה ששם ההרס הכי גדול. 

קריאה:


חלקת התימנים זה ההרס הכי גדול. 

חנניה שחור:


יש גם אנשים טובים. חברות ניקוי מוצלחות שקיבלו על עצמן לנקות מצבות על חשבונן כדי לשמור ולשפר את מה שניתן לשפר.  הם עושים את זה על חשבונם. עמותת עטרת כוהנים עם מחדשי היישוב בעיר דוד עושים עבודת קודש בהתנדבות.

היו"ר זבולון אורלב:


מה הם השטחים  הירוקים?

חנניה שחור:


אלה השטחים של בית הקברות.

היו"ר זבולון אורלב:


אתה רואה שם קברים?

קריאה:


זה קבר נוצרי  ולא יהודי.

שלמה שרעבי:


הגבול הוא המדרגות.

היו"ר זבולון אורלב:


מה קורה אם יהודי רוצה להיקבר פה היום?

שלמה שרעבי:


זאת  בעיה.

היו"ר זבולון אורלב:


למה?

שלמה שרעבי:


מאחר שאתה נכנס לאזור הזה שהוא מלא בקברים. יש צילומי אוויר משנת 2948.

היו"ר זבולון אורלב:


סליחה על בורותי. אם יש עצמות, אי אפשר לקבור?

קריאה:


אפשר למלא עוד שכבה ולקבור.

היו"ר זבולון אורלב:


אז למה לא עושים את זה?

קריאה:


אתה יכול לפגוע כאשר אתה חופר קבר. 

היו"ר זבולון אורלב:


אני בטוח שגם ככה יש פה כמה שכבות. 

קריאה:


יכול להיות. 

קריאה:


הוא אומר שיש מקומות. אבל הוא אומר שיש אלטרנטיבות. הוא אומר שלפי ההלכה מותר, אבל יש היום אלטרנטיבות. אנחנו לא רוצים לחלל את הקברים.

קריאה:


אני לא יודע למה נתתם לו כזה מעמד בכיר.

קריאה:


אנחנו לא נתנו לו. זה הרבנים נתנו לו.

קריאה:

יש פה משפחה אחת. 

קריאה:


לא. לא. זה לא משפחה.

קריאה:


אתה רואה את השם. 

קריאה:


כאן לא היה שום דבר אבל חשפו. בכל השטח הזה חשפו את האדמה והגיעו לפה. ותראה את הצפיפות של הקברים. 

היו"ר זבולון אורלב:


לפני 100 שנה. תרס"ט. 100 שנים פחות שנתיים. 

אתה יודע מי האנשים האלה?

שלמה שרעבי:


לא. אין לי מושג. את החלקה הזאת הכשיר ציון גרמה זכרונו לברכה. כאן החלקה הריקה. אני יושב ראש העדה התימנית בירושלים ומנהל חברה קדישא. אנחנו סגרנו את החלקה הזאת עם שער. זאת הייתה החנייה שלנו. הערבים היו באים לכאן, מחנים את המכוניות, מביאים מכוניות גרוטאות, פשוט מילאו את המקום באשפה ולכן החלטנו שאנחנו סוגרים את המקום כדי לא לתת להם להיכנס.


זו החלקה הישנה שלנו. אנחנו קוברים בה רק מי שבא ואומר זה הקבר שלי, זה הקבר של אבי וזה לידו הקבר של אימי וכיוצא בזה. אנחנו קברנו פה כמה משפחות. אתה תראה פה קברים חדשים. זו החלקה הישנה.

היו"ר זבולון אורלב:


אני רואה שבאופן יחסי הקברים שמורים פה.

שלמה שרעבי:


שיפצנו את החלקה הזאת.

היו"ר זבולון אורלב:


כרגע המצב של בית העלמין הוא שמור.

שלמה שרעבי:


שמור למרות שיש קצת לכלוך.

קריאה:


כל עוד ולא יהיה בטחון אישי, אנשים לא יגיעו להר הזיתים.

היו"ר זבולון אורלב:


חשבתי שיהיה פה הרס.

קריאה:


במקום מסתובבים אנשים מהעדה התימנים שבאים לבדוק ולראות. זה לא הפקר.

היו"ר זבולון אורלב:


מילר אמר לי שהמצבות הרוסות. 

קריאה:


ראית אותן. הן הרוסות לא מהיום ולא מאתמול.

היו"ר זבולון אורלב:


לא. אני מדבר על הוונדליזם העכשווי.

קריאה:


הן רק ביטחוניות.

היו"ר זבולון אורלב:


אתה יכול להראות לי איפה יש חלקות שם המצבות מנותצות?

שלמה שרעבי:


כבודו יראה בעיניו, בצד ימין.

קריאה:


בנינו כאן גדר חדשה בעלות של 100 אלף שקל, כדי שלא יכנסו. הם באו בטענות שאנחנו מסתירים להם את השמש והרסו לנו חצי מהגדר. את הגדר תכנן האדריכל שלמה חזן מחברת נופית. 

היו"ר זבולון אורלב:


מה עם החלקה הזאת?

קריאה:


זאת  חלקה למכירה. אף אחד לא מעוניין לקנות. 

היו"ר זבולון אורלב:


 גם זה של התימנים?

קריאה:


לא. זה של  מתי ליפשיץ ועוד יהודי בשם זומנפלד. שניהם שותפים שכבר שנים  רוצים למכור את המקום  אבל לא מצליחים. תראה איך החלקה נראית. תראה את הזבל.  הבית גובל עם החלקה והם זורקים משם את כל הזבל למרות שהמקום מוכרז כחלק מהר הזיתים. השטח הזה, הפיתוח שלו הוא משמעותי מאוד. במסגרת השיקום כנראה שתהיה איזושהי דרך גישה נורמלית יותר ואז יהיה טעם לשקם ולשפץ ולהפוך את זה לחלקת קבורה.

היו"ר זבולון אורלב:


זה כביש ירושלים יריחו?

קריאה:


לא. זה כביש פנימי.

היו"ר זבולון אורלב:


לא. הכביש למטה.

קריאה:


זה הכביש הישן לאל-עזרייה.

היו"ר זבולון אורלב:


כן,  כביש ירושלים יריחו.

קריאה:


לשעבר. אנחנו לא משתמשים בו.

היו"ר זבולון אורלב:


איך נקראת השכונה שאנחנו נמצאים בה? זה א-טור?

קריאה:


כן. זאת שכונת א-טור. גם הבתים שנבנו פה, נבנו ללא היתר על שטחים של בית הקברות. לאחרונה הוועדה המחוזית לא אישרה להם להרחיב את האזור. הם הגישו בקשה אחרי שהם כבר ניצלו את כל השטחים הפנויים באמצע. אנחנו התנגדנו, מועצת בית העלמין התנגדה. באופן כללי יש לנו בעיה עם הגישה שזו בעיה קשה מאוד ועם הניקיון כי הם השולטים.

היו"ר זבולון אורלב:


אני רואה את המצבה הזאת של האישה הצנועה שרה פנחס והיא מנותצת. זה וונדליזם של הערבים?

שלמה שרעבי:


כן. אנחנו נראה עוד מקרים כאלה למטה. זו אחת מיני רבות.  אלו קברים חדשים שקברנו לא מזמן.

היו"ר זבולון אורלב:


יורדים עוד למטה?

שלמה שרעבי:


כן. כן. אנחנו לא מצליחים להתגבר על המחיצה הזאת.

קריאה:


הנה זה המגרש החדש שעכשיו משמש כמגרש  כדורגל חדש. הרסנו להם עם הפועלים, אבל הם בנו  שער כדורגל מעצים. במקום לעלות לחלקה, נעמוד על החלקה העליונה ונסתכל על החלקה למטה.

היו"ר זבולון אורלב:


זו החלקה הכי קיצונית?

קריאה:


הכי קיצונית אליהם. גם כשאנחנו בונים, הם לא נותנים לנו. הם אומרים שאנחנו מסתירים להם את השמש. הייתה מריבה רק כדי להגיע להסכם האומר שזה הגובה שהם מתירים לנו לבנות. 

היו"ר זבולון אורלב:


יש ועדות תכנון. 

קריאה:


הם וועדת תכנון.

קריאה:


יש פה נקודה מאוד חשובה. 

בלילה נכנסות לכאן חבורות של עבריינים מכל האזורים ומעשנים סמים. הם שוכבים כאם ומתנכלים לכל עובר ושב. הבעיה היא שאחרי רדת החשיכה, אף אחד לא יכול לבוא לבדו לבית הקברות כי הוא מסכן את חייו. אתה יכול לראות את כל השאריות של הבקבוקים האלה שראית גם לכל אורך הדרך. עכשיו, אחרי הגשם, זה  נראה יפה, אבל כל זה הוא אמצעי לעישון סמים. את זה גם כן צריך למנוע על ידי שמירה ועל ידי הגנה.

קריאה:


תאורה. צריכה בלילה להיות תאורה.

קריאה:


צריכה להיות תאורה לכל אורך הכבישים.

היו"ר זבולון אורלב:


תאמר לי השברים האלה של המציבות, מאיזה תקופה הם? מדובר בחודשים, שנים, בשבועות?

קריאה:


זה לאחרונה.

קריאה:


את המציבה הזאת למשל אנחנו סידרנו. כאשר הרמנו אותה, מצאנו אותה וראינו שכיסחו אותה. יש כאן קבר  שכולו נעלם. אתה רואה שכאן סידרתי בין השורות אבל לקחו את הכול כשזה היה חדש.

קריאה:


למעלה, בצד הזה, במקום אליו לא יכולנו להמשיך לנסוע, שם אתה  יכול לראות הרבה מציבות פגועות.

קריאה:


כל זה קרה בששת החודשים האחרונים. הקבר הזה פשוט נעלם. אנחנו הנחנו רק את היסודות. הוא פשוט נעלם.

היו"ר זבולון אורלב:


למרות זאת אני רואה שיש קברים חדשים. אנשים רוצים להיקבר כאן.

קריאה:


יש להם כאן חלקות שהם  קנו מראש.

קריאה:


לא. אלה משפחות שיש להן כסף, יש להן את המשאבים והן באות מפעם לפעם ומשפצות את המציבה הפרטית שלהן. המצבה הזאת אתה רואה היא של אחד שאין לו את הכסף, אחד שאין לו משפחה. 

היו"ר זבולון אורלב:


אנחנו אומרים תמיד שיש מסירות נפש אבל פה זה כבר אחרי מסירות הנפש.

קריאה:


מסירות נפש של החיים.

שלמה שרעבי:


כבודו רואה שאלה הדבקות חדשות. 

קריאה:


לנפטר כבר אין לו מסירות נפש אבל בני המשפחה שבאים לאזכרות, יש להם מסירות נפש.

קריאה:


אני אתן לך עדות אישית על מה שקרה כאן ביום ראשון בצהריים. הילדים  שיחקו מקבר לקבר. במגרש השני הם שיחקו כדורגל ופה הייתה תחרות כמה קופצים יותר רחוק מקבר לקבר וככה המצבות נשברו. 

היו"ר זבולון אורלב:


זה לא נשבר מזה שקפצו מקבר לקבר.

קריאה:


הם  שברו את זה בכוח.

היו"ר זבולון אורלב:


כדי לשבור את זה, צריך  לבוא עם פטיש חמישה קילו.

קריאה:


לא. הם למדו את הפטנט. הם לוקחים סלעים  וזורקים על המצבות. כבודו רואה שכל אלה, אנחנו הדבקנו. על כל הקברים האלו יש חתיכות והמשפחה חייבה אותנו לעשות זאת.  אתה רואה כאן את המצבות הסדוקות. השארנו את המצבות עם הסדקים.

קריאה:


מה אתה רואה פה בעצם? בחלקת התימנים?

היו"ר זבולון אורלב:


טוב. חלקת התימנים היא חלקת הקצה של בית העלמין העתיק היהודי בהר הזיתים לכיוון מזרח. לצערי אני רואה שלערבים אין שום מעצורים ויש ונדליזם מכוון של שבירת מצבות מכוונת. הרס, הפיכת בית העלמין למגרש משחקים, דבר שמבזה את המקום. יחס בלתי ראוי ולצערי כנראה המערכת השלטונית עדיין לא ידעה איך להתמודד ולכן אנחנו פה, כדי להביא לידי כך גם משרדי הממשלה וגם העירייה יתנו את הפיתרון. אנחנו היום גם נשמע את מנכ"ל החברה לפיתוח מזרח ירושלים באשר לפיתרון.


חנניה, אצלכם יש משהו לראות? אצלכם הכל תקין?

חנניה שחור:


רק את דרכי הגישה. 

קריאה:


צריך לדאוג לביטחון האישי, שלא יזרקו אבנים. שבוע שעבר אדם הגיע לקבר של האימא שלו ובדרך רגמו את המכונית שלו באבנים. במקום להגיע לקבר של אימא שלו, הוא הגיע לבית החולים בהר הצופים.

היו"ר זבולון אורלב:


מאיפה?

קריאה:


מא-טור, איפה שכרגע עברנו. זאת הדרך להר הצופים.

קריאה:


ליד בית הספר.

היו"ר זבולון אורלב:


בית הספר נמצא מול הבית חולים.

קריאה:


הייתה תקופה שג'יפ של משמר הגבול היה נוסע הלוך וחזור ואז היה ביטחון הרבה יותר גדול. לאחרונה, ברגע שהתחילו לחפור שם במעלה המוגרבים הם התעוררו שוב.

היו"ר זבולון אורלב:


תת ניצב תורן. איפה אתם?

שמעון תורן:


במה?

היו"ר זבולון אורלב:


בשמירה על הביטחון.

שמעון תורן:


אנחנו לא יכולים לשמור על כל חלקה וזה גם לא יהיה סביר. אנחנו מטפלים בתלונות. ברגע שמגיעה תלונה, אנחנו פותחים בחקירה. יש לנו מספר לא רב של תלונות בהיקף לנזקים שנראים לעין.  בשנת 2006 קיבלנו   עשר תלונות. 

היו"ר זבולון אורלב:


על שבירת מצבות?

שמעון תורן:


כן. על ניפוץ מצבות, על גרימת נזק ודברים כאלה. מעבר לזה יש לנו מעצרים. עצרנו בסביבות עשרים אנשים רק במהלך 2006. בשנת 2007 לא קיבלנו תלונות. האירוע שהוא מדבר עליו היה בעקבות האירועים שהיו בכלל במזרח ירושלים, על רקע אירועי הר הבית ועל רקע החפירה באזור המוגרבים. בסך הכול הציר הזה הוא ציר די שקט ברמה סבירה וכך זה כבר מספר שנים. זאת אומרת, יש כאן תנועה,אבל  אנחנו לא מקבלים תלונות על פגיעה.

היו"ר זבולון אורלב:


מה שאומר חנניה במושגים שלי זה שאין שמירה אקטיבית. כלומר אין נוכחות ואין סיורים.

שמעון תורן:

 יש לנו נוכחות אבל נכון, אין לנו נוכחות בכל חלקה. אתה רואה את  דרכי הגישה והציר הזה הוא ציר מפוקח. אנחנו לא שומרים על כל רכב שעובר, אבל הציר הזה, הציר המרכזי, מפוקח. יש ג'יפים גם של משמר הגבול ויש גם פעילות שלנו.


אם השאלה היא האם אנחנו שומרים על הצירים, אני יכול לומר שאנחנו נמצאים. ראיתם ניידות וזה לא בעקבות הביקור שלך אלא יש לנו ניידות לאורך הצירים.  יש לנו לפעמים אירועים במקומות אחרים ואז אנחנו נאלצים להוציא את הניידת. בעקרון ציר א-טור, מרכז א-טור, מפוקח ומבוקר. יש לנו כאן את המכשול, כפי שאתה רואה אותו, וגם כאן אנחנו סך הכל. אתה רואה את החומה, אבו-דיס, עזרייה, המכשול כאן רץ על דרך הכוהנים.

היו"ר זבולון אורלב:


הוא במדרון האחורי שם?

שמעון תורן:


הוא במדרון האחורי והוא מגיע עד לכיוון עזאים. יש כאן כמה פניות לבג"ץ אבל לא משנה. אנחנו מתעסקים בביטחון סביבתי. אין כאן אירועים של הפרות סדר בהיקף רציני. נכון, קורה שמישהו בא לחלקה ורוגמים אותו באבנים. 

היו"ר זבולון אורלב:


לגבי התלונות, הוגשו כתבי אישום? יש איזה תוצאות?

שמעון תורן:


במקרים שאיתרנו חשודים, גיבשנו והגשנו  כתבי אישום.

היו"ר זבולון אורלב:


כי אני חושב שהמשפחות היו נרתעות אילו הן ידעו שהן יחקרו, יוגשו כתבי אישום ויוטלו קנסות.

שמעון תורן:


חד משמעית.

היו"ר זבולון אורלב:


פה לדעתי יש את העניין של ההרתעה, של הענישה ושל האכיפה.

שמעון תורן:


הענישה לא בתחום אחריותנו.

היו"ר זבולון אורלב:


אני מסכים, אבל בתחום אחריותכם הגשת כתבי אישום.

שמעון תורן:


אנחנו נממש את כל מה שאנחנו אחראים לו  במסגרת האכיפה, ונעשה זאת במסגרת מה שמותר לנו על פי החוק. שמירה ואבטחת חלקות פרטניות היא בעייתית מאוד. יש לנו תוכנית מסודרת לכל הר הזיתים שבטח נחשפת אליה.  החלקה הזאת היא לא במסגרת התוכנית הזאת.

היו"ר זבולון אורלב:


היא לא במסגרת התוכנית?

שמעון תורן:


החלקה הזאת, למיטב ידיעתי והבנתי - לא. 

אריה קינג:


יש שני דברים שמאוד חשוב לדעת. קודם כל, הבניה הבלתי חוקית היא בעצם מפה ועד הצד השני של הכביש, אבל כל השטח הזה מיועד להיות בית קברות וזאת על פי התוכנית של העירייה.  מה שקורה הוא שהערבים, בונים בנייה לא חוקית. הבית הגבוה שם, שש קומות, כולו לא חוקי אבל הוא אושר בוועדה המקומית ובוועדה המחוזית.

היו"ר זבולון אורלב:


למה אתה לא מגיש בג"ץ? ראיתי שהבג"ץ הרס בתים בעמונה. 

אריה קינג:


נכון. זה מה שאנחנו דרשנו. לפני שבוע בכפר התימנים בסילוואן, בבית כזה של עטרת כוהנים פינו את היהודים ואטמו אותו. פה גר פיין אבו סנינה שהוא אחראי על הקרקעות ברשות הפלשתינית וגרים שם כל מיני אנשים מכובדים אחרים מהרשות הפלשתינית. המשטרה לא מעיזה לגעת בכל אלה שגרים שם. זו עבירה פלילית. בנייה בלתי חוקית זו עבירה פלילית. 

היו"ר זבולון אורלב:


לפי מיטב ידיעתי תוך 30 יום אפשר לפנות אבל אחרי 30 יום צריכים צווים. 

אריה קינג

כל יום שישי מאז שחל הסיפור של המוגרבים, הפארסה הזאת, כל יום שישי בשעה 11:30, אין גישה לחלק התחתון של הר הזיתים שהוא  החלק הארי של הר הזיתים. למה? כי הערבים באים ומתנחלים על הכביש ולא נותנים להגיע לכאן. במקום להזיז את מפירי החוק ולהעיף אותם מאזור הר הזיתים,  נותנים להם להיכנס לתוך בית הקברות.

היו"ר זבולון אורלב:


על איזה כביש הם מתנחלים?

אריה קינג:


הכביש שאתם עצרתם בו בבוקר. תבוא ביום שישי הקרוב - לא תוכל להגיע לשם. מ- 11:30 יש חשש להפרות הסדר כי הפורעים יושבים על הכביש והמשטרה לא מפנה אותם. אני גר שם ולכן בי  זה פוגע יותר.

היו"ר זבולון אורלב:


למה לא מוגשים בג"צים? יש בג"ץ שהרס בתים, יש בג"ץ שבו נהרסו בתים בעמונה,  דבר שהתנגדנו בו מאוד. למה לא משתמשים באותו כלי שהשתמשו נגדנו? ישתמשו גם נגד הערבים הפולשים.

אריה קינג:


 אני העתקתי את הבג"ץ של שלום עכשיו לגבי עמונה. העתקתי מילה במילה והגשתי תלונה על 16 מבנים במזרח ירושלים.

היו"ר זבולון אורלב:


אולי טעית בהעתקה?

אריה קינג:


לא. העתקתי אחד לאחד. עד היום, כל הבתים האלו, וזה אחד הבתים, לא הזיזו בלוק אחד ממנו. עכשיו זה לא עניין של הר הזיתים. אני מדבר מתוך כאב.  בתקופה האחרונה, הערבים, כשהם רוצים, הם יודעים להשמיץ את ההר. הייתה הלוויה אבל אין גישה. חברה קדישא יגידו לך. מגיעים לפה אנשים עם שני רכבים. 

היו"ר זבולון אורלב:


אתה לא צריך לייצג אותם הם פה. 

אריה קינג:


הם יוכלו לאשר שלהלוויות אנשים מגיעים כאילו בהתגנבות של יחידים כי יש חשש של זריקת אבנים. לא מפנים את המתפרעים.

היו"ר זבולון אורלב:


באיזה חלקות?

אריה קינג:


מלמעלה למטה.  זה החלק הארי של בית הקברות. 70 אחוזים מבית הקברות נמצא בחלק התחתון אבל אין גישה.

היו"ר זבולון אורלב:


החלק השני של הסיור צריך להיות עכשיו עם החברה לפיתוח מזרח ירושלים.

שלמה שרעבי:


כבודו, בנושא הגישה,  בפני מי צריך להתלונן?

היו"ר זבולון אורלב:


מה אתה רוצה, שיהרסו בתים?

שלמה שרעבי:


הבתים לא נהרסו. כשאני בא עם רכב גדול, אני לא יכול לעבור. אנחנו נוסעים עם רכב קטן   וכל פעם יש לנו שריטה פה ושריטה שם.

היו"ר זבולון אורלב:


צריך לדבר עם עוד פעם עם המשטרה. תיכף נדבר על זה. 

קריאה:


חנניה, של מי אנשי הביטחון האלה? שלך?

שלמה שרעבי:


לא. זה של ההר. כבודו יסתכל.

היו"ר זבולון אורלב:


של מי אנשי הביטחון האלו?

שלמה שרעבי:


של הר הזיתים.

היו"ר זבולון אורלב:


מי מממן אותם?

שלמה שרעבי:


הר הזיתים.  משרד הדתות לשעבר.

קריאה:


כשאנחנו צריכים אותם הם לא באים. 

קריאה:


את כל זה חידשנו, רואה כבודו שחידשנו, שמנו פלטות חדשות.

היו"ר זבולון אורלב:


אגב, אני חושב שאתם צודקים שזורקים אבנים סמוך פה לקיר תמך.

שלמה שרעבי:


אני אומר לכבודו. אני יודע מה שאני יודע. כבודו ראה את כל ההרס. 

קריאה:


אם היה אפשר להגביה את הגדרות פה.

קריאה:


זו חלקת בית הכנסת הגדול עם מספר קברים בודדים. תראה כמה זבל הבית הזה מייצר. יש לו שירותי עירייה אבל איפה הוא זורק את הזבל? בתוך החלקה. יש פחד ואף אחד לא רוצה להיקבר בחלקה של בית הכנסת הגדול. פשוט פחד להגיע כי כאשר נמצאים כאן,  עושים להם את המוות. 

היו"ר זבולון אורלב:


אגב, אלה נראים קברים יחסית חדשים. 

קריאה:


יחסית חדשים ששוברים אותם. אין טעם לשפץ. אנחנו פשוט אומרים למשפחות שיפנו הן  למס רכוש כדי שישפצו.

היו"ר זבולון אורלב:


על פי המסורת אי אפשר לעשות קבר ממתכת? 

קריאה:


כבודו, יש פה מקום שלקחתי אותך, הייתה שם תעלת ניקוז, היה אלומיניום אבל לקחו אותו. כל דבר ברזל,  הם לוקחים. 

קריאה:


אתה רוצה שאני אגיש לך את פסקי הדין?

היו"ר זבולון אורלב:


כן. עכשיו נעבור לפתרונות. 


עד עכשיו הקדשנו את הזמן כדי לראות את הבעיות שמסתכמות בתוצאה שהיא תוצאה לא טובה. כלומר, יש הרס מצבות, יש בעיה של ביטחון, יש בעיה של ניקיון. כך לדעת כל העולם לא צריך להראות בית עלמין שהוא באמת בית העלמין היהודי החשוב ביותר שיש בעולם. בישיבה לפני שבועיים התוודענו לכך שהממשלה קיבלה החלטה על שיקום בית העלמין ושהשיקום הזה ייעשה באמצעות החברה לפיתוח מזרח ירושלים. נמצא איתנו אלי שמואליאן שהוא סמנכ"ל החברה. אף על פי שהוועדה כבר ראתה את המצגת אני מציע את עיקרי הדברים  לפתרונות הבעיות שהיום ראינו וגם אתם עת ליוויתם אותנו בביקור. שיקום בית העלמין מבחינת שיקום המצבות, הדרכים, התאורה, הגידור, והביטחון האישי – אלה הם יסודות הבעיות שיש לנו כאן.

אלי שמואליאן:


כמו שאמרת, יש החלטת ממשלה. הגוף המטפל הוא הרשות לפיתוח ירושלים והיא אחת מזרועות הביצוע של התוכנית הזאת. הרעיון הוא ללכת לתפיסה כוללת של הפתרון. כלומר, לא להתעסק רק בשימור או רק באבטחה או רק באחזקה, אלא ללכת לפתרון כולל של שלושת האלמנטים ביחד, דבר שייתן פתרון הולם להר הזיתים. לכן אנחנו מטפלים וכבר יש תקצוב לתכנון. אנחנו  מתבשרים שיש גם תקצוב לביצוע בכל אחד מהפרמטרים.

היו"ר זבולון אורלב:


אגב, דיווחתם פעם קודמת שיש סעיף בתקנות של משרד ראש הממשלה,. ביקשתי את מנהלת הוועדה חנה פריידן לבדוק זאת. אני שייך ללוחמי יום כיפורים שאומרים להם בוקר טוב, הולך לחלון לראות שזה בוקר. לכן, כאשר אומרים לי שיש  תקנה, הלכנו לראות את התקנה. מנהל ועדת הכספים, טמיר כהן, לא מצא שום תקנה במשרד ראש הממשלה שקשורה בסיפור הזה. 


מצאנו תקנה במשרד הפנים שהיא מתוקצבת ב- 2.5 מיליון שקל. 

אלי שמואליאן:


כמו שאמרתי, מי שעובד אל מול משרד ראש הממשלה ומקבל התחייבות חשב, זו הרשות לפיתוח ירושלים ואנחנו מקבלים הזמנות עבודה מהרשות לפיתוח ירושלים.

היו"ר זבולון אורלב:


יש פה מישהו מהרשות לפיתוח ירושלים?

אלי שמואליאן:


היה פה. ראובן פינסקי שהיה המנהל. הוא מנהל פרויקט אגן העיר העתיקה ומתאם עם הרשות לפיתוח ירושלים. אני מניח שהוא יכול לומר לך אפילו את מספר התקנה ומספר התחייבות חשב.


אני יכול לומר לך שאנחנו קיבלנו הזמנת עבודה מהרלי לצורך תכנון. כמעט כל הפרויקטים שדיברתי אתך עליהם, יכול להיות שהרלי מממנים את זה מכיסם.

היו"ר זבולון אורלב:


מה היקף ההזמנה? באיזה סדר גודל כספי?

אלי שמואליאן:


החלטת הממשלה מדברת על העיר העתיקה והשטחים הפתוחים שאת סובבים חומות העיר העתיקה והר הזיתים. קיבלנו הזמנת עבודה על מספר פרויקטים בתוך העיר העתיקה וגם בשטחים הפתוחים והזמנה על הר הזיתים, כאשר בשלב הראשון מדובר ב-1.800 מיליון שקלים. התקצוב הזה אמור לייצר כמה דברים, כאשר הדבר הראשון היא תוכנית אבטחה. כלומר, יש לנו מכרז שהוא בשלבים של סגירת התכנון ולקראת פרסום מכרז לתת תפיסה ביטחונית כוללת לכל ההר.

היו"ר זבולון אורלב:


עד הקצה המזרחי.

אלי שמואליאן:


יש תשובה כזאת. אני לא יכול לומר לך כי אני לא זוכר בעל פה איפה עומדת כל מצלמה. אני מניח שמר קורן ידע יותר טוב ממני. 

היו"ר זבולון אורלב:


השאלה היא תפיסת הביטחון של בית העלמין בהר הזיתים והאם היא כוללת את כל החלקות או שיש עדיין חלקות אחרות.  בשיחה קודמת עם תת ניצב קורן הבנתי שהיא למשל לא כוללת את חלקת התימנים שאנחנו מצויים בה. 

שמעון תורן:


יש עוד חלקת תימנים שכן מכילה את זה. בחלקה הזאת, למיטב זכרוני, אין  מצלמות, אבל נוכל להכניס. זאת אומרת, לא תהיה בעיה בתוכנית האבטחה שהיא באמת נפרסת מאזור הר הצופים בואך סילואן ששם יש לנו את התוכנית. אפשר לכלול את זה אבל צריך לדבר עם פינסקר.

היו"ר זבולון אורלב:


לתכנון יש תקצוב והדברים נמצאים בהזמנת עבודה. מה לוח הזמנים לסיומו?

אלי שמואליאן:


המכרז אמור להסתיים בחודש-חודשיים הקרובים. אנחנו אמורים לקבל הזמנת עבודה על הביצוע. התבשרנו שוועדת המנכ"לים - שהיא אחראית על כל הפרויקט הזה - כבר אישרה אותו. לפי כל הפרמטרים, לפי כל מה שאנחנו שומעים, אפשר יהיה לפרסם את המכרז בסדר גודל של חודשיים ועד אז הוא גם יהיה כבר מתוקצב.

היו"ר זבולון אורלב:


וזה מכרז רק לאבטחה.

אלי שמואליאן:


זה מכרז אחד זה בכל מה שנוגע לאבטחה. במקביל הוכן מכרז גם לנושא הניקיון. יש מכרז נפרד לטיפול בהר הזיתים ויש מכרז נפרד לטיפול בעיר העתיקה שגם הם נמצאים בשלבי הכנה סופיים.  גם הם לפי אותו מסלול עליו דיברתי לפני כן בנושא האבטחה. המכרז אמור להיסגר בתקופה הקרובה.

היו"ר זבולון אורלב:


מתי ייבחרו הזכיינים? עוד חודשיים-שלושה?

אלי שמואליאן:


אני מדבר על סדרי הגודל. 

היו"ר זבולון אורלב:


אני רוצה לדעת כדי לעשות ישיבת המעקב. 

אלי שמואליאן:


בשמחה אגיע לישיבות מעקב. אני חושב שאם הרשות לפיתוח ירושלים תהיה בישיבה, זה יהיה בהחלט מועיל.

הפן השלישי הוא השיקום הפיזי בפועל. נכון לעכשיו אנחנו נכנסים לשני פיילוטים לשיקום קברים. פיילוט אחד הוא היכן שעמדנו, כלומר, צפונית לחלקת אור החיים הקדוש ואחת דרום מזרח לאור החיים הקדוש. כלומר, יש שם שני מוקדים שם  זיהינו שיש את המגוון הכי גדול של קברים הרוסים. כלומר, יש קברים הרוסים לגמרי, יש קברים הרוסים חלקית, יש כאלה שטעונים שיקום, יש כאלה שטעונים שיחזור. שם אנחנו נעשה פיילוט. נלמד את כל מה שאפשר ללמוד בשיקום הקברים, נפיק לקחים מהקברים ששוקמו בעבר ואז נכנס לתוכנית עבודה לכל ההר.

היו"ר זבולון אורלב:


יש הערכה תקציבית? אני מבין שהשיקום הפיזי מהווה את העלות הכבדה. 

אלי שמואליאן:


אכן, השיקום הפיזי מהווה את העלות הכבדה. 

היו"ר זבולון אורלב:


יש סדר גודל? יש הערכה? 

אלי שמואליאן:


אני רוצה להיות מאוד זהיר. נכון לעכשיו אנחנו מוציאים שני פיילוטים שכל אחד מתוקצב ב- 200 אלף שקל. זה השלב הראשון. יש עלויות בסדרי גודל  של 200-250 דולר לקבר. אבל זה גם מאוד משתנה כיוון שיש קברים שבכלל לא נמצאים במקום, ויש קברים שחלקית נמצאים. 

היו"ר זבולון אורלב:


מה אתה אומר מר שרעבי?

שלמה שרעבי:


אם זה 250 דולר לקבר, זה אומר בערך 1,000 שקל פלוס מינוס, זה לעג לרש. הם פשוט לא יצליחו.

אלי שמואליאן:


לכן אני הייתי מאוד זהיר במה שאמרתי. אני נתתי  הערכה מאוד זהירה ולכן זו בדיוק הסיבה שעושים את הפיילוט. כלומר, יכול להיות שאנחנו צריכים לעלות ל- 500 דולר, יכול להיות שאפשר לרדת ל- 100 דולר לקבר ויכול להיות שתהיה דיפרנציאציה ביניהם כלומר, יש סוגים כאלה ויש סוגים כאלה.  לכן  הייתי מאוד זהיר במה שאמרתי ולכן זו בדיוק הסיבה שאנחנו עושים פיילוט. נעשה דוגמא, נלמד, נפיק לקחים ואז נצא למכרז גדול. 

שלמה שרעבי:


מה קורה עם הקברים החדשים? לא הישנים שהרוסים. מה קורה עם זה? איפה אתם?

אלי שמואליאן:


בכוונה לקחנו את החלקות מהן אפשר היה להפיק הכי הרבה ידע ואת הידע הזה ניישם על כל ההר.

שלמה שרעבי:


אבל זה לא דומה. 

היו"ר זבולון אורלב:


אני מציע לכם לעשות את הפיילוט לא רק בחלקות העתיקות של המדרון המערבי של הר הזיתים, כי יש גם  ונדליזם, כמו שאתם רואים, פה בחלקת התימנים. 

קריאה:


אלה שתי רמות. הנושא של ונדליזם והנושא של בית קברות עתיק. 

היו"ר זבולון אורלב:


אני מסכים.

קריאה:


הנושא של ונדליזם קשור לתפיסה הביטחונית. ברגע שנביא לפתרון בתפיסה הביטחונית, נפתור את בעיית הוונדליזם. 

היו"ר זבולון אורלב:


אבל צריכים גם לשקם פיזית. 

קריאה:


אחרי שיהיה פתרון לביטחוני.

היו"ר זבולון אורלב:


מה שהוא אומר שתוכנית השיקום משלבת שלושה דברים: היא משלבת ביטחון על כל המרכיבים שלו, עם ניקיון, עם שיקום פיזי.

אלי שמואליאן:


את השיקום הפיזי צריך לעשות בסוף, אחרי שטיפלתי בעניין הביטחוני.

היו"ר זבולון אורלב:


יכול להיות, אבל בינתיים עושים פיילוט, עושים ניסוי. אנחנו מציעים שתעשה  את הניסוי גם באחת החלקות החדשות כדי לברר עלויות וכדומה. 

חנניה שחור:


הבעיה בתפיסה הביטחון היא מצוינת. ראיתי את התוכנית ואת המצגת שהיא לא מושלמת. מה שעושים היא מצוין ולכן  תקציב של 1.800 מיליון שקלים, זה טוב.

היו"ר זבולון אורלב:


לא. 1.800 מיליון שקלים הוא רק לתכנון. 

חנניה שחור:


זה טוב ומצוין אבל גם התכנון הוא צריך לגדול. 

היו"ר זבולון אורלב:


הם מדברים על 50 מיליון שקלים לביצוע.

חנניה שחור:


 אבל אני מדבר כרגע על גידור של כל בית הקברות. 

אלי שמואליאן:


אני אתן תשובה לגבי הגידור. 

חנניה שחור:


גידור ודרכים. יש לכם גם תוכניות לדרכים עוקפות.

אלי שמואליאן:


גידור ודרכים. סוגיית הגידור ידועה. הרציונאל היה לתחם את כל ההר כדי למנוע את הסיפור של ונדליזם, שפיכת פסולת וכולי. צריך להבין שאנחנו לא רוצים להפוך את ההר לאיזשהו מקום סטרילי במובן הזה שאף אחד לא יוכל להגיע. אנחנו כן רוצים שאנשים יגיעו אבל אנחנו רוצים שאנשים יגיעו בצורה מסודרת ובצורה מבוקרת. 

קריאה:


הרבנות הראשית הסמיכה את הרב שמידל בנושא. שיעבדו איתו ושיקבלו את האישור שלו לגבי כל העבודות שנעשות בתוך בית הקברות. אני מציע שיתייעצו איתו בכל נושא.

היו"ר זבולון אורלב:


רבותיי, בעוד כשלושה חודשים אנחנו נקיים ישיבת מעקב. לישיבה זו נזמין עוד פעם את כל הגורמים כדי לוודא שהתוכנית הזאת מתבצעת. 

קריאה:


חיים מילר מבקש להודות ליושב ראש הוועדה על הזמן שהוא הקדיש והקדיש לכך גם כיושב ראש ועדת השרים לענייני ירושלים. אני מודה לו שהוא אחד היחידים שמקדיש זמן רב לנושא הזה. 

היו"ר זבולון אורלב:


תודה לך. רבותיי הישיבה נעולה.

הישיבה ננעלה בשעה 13:35
